།འབྲུག་ལུགས་མགོན་པོ་དགོངས་འདུས་སོགས་དཀྱིལ་འཁོར་སྤྱི་ལ་ཕན་པའི་བསླབ་པའི་གཟུར་གནས་མཁས་མང་དགྱེས་པའི་ལེགས་བཤད་
ཅེས་པ་བཞུགས་སོ།།
ཨོཾ་སྭ་སྟི། འཕགས་བོད་མཁས་དང་གྲུབ་པའི་ཁྱུ་ཚོགས་ཀྱི། །སྤྱི་བོའི་པདྨོ་བཞད་པའི་ཀེ་ས་རར། །ཞབས་སེན་ཟླ་ཚེས་གསར་པ་འགོད་མཁས་པའི། །པཎ་ཆེན་ངག་དབང་ནོར་བུ་ཕྱག་གི་གནས། །གདམས་ངག་རིན་ཆེན་གསེར་འགྱུར་རྩིས་སྦྲན་པས། །བདག་བློ་ལྕགས་ཁམས་བདུད་རྩིར་བསྒྱུར་མཛད་པའི། །སངས་རྒྱས་མི་གཟུགས་བྱོན་པའི་བཀའ་དྲིན་ཅན། །དྷརྨ་ཤྲཱི་སྙིང་དབུས་ཐིག་ལེར་བཞུགས། །འབྱུང་པོ་འཛིན་བྱེད་ཡུམ་ཀྱི་ཕང་པ་རུ།། བཤད་སྒྲུབ་ཀུནྡའི་དགའ་ཚལ་རྒྱས་བྱེད་པ། །ཐེག་གསུམ་བདུད་རྩི་བསིལ་བྱེད་འོད་དཀར་ཅན། །རིས་མེད་བསྟན་འཛིན་ཡོངས་ལ་དད་ཕྱག་བརྩེགས། །པུཎྜ་རི་ཀའི་ཟིལ་མངར་ལས་འཁྲུངས་པའི། །མགོན་པོ་རིགས་འདུས་ཞེས་བྱའི་དཀྱིལ་འཁོར་ཆེའི། །ཐིག་དང་ཚོན་གྱི་མཚན་མ་གསལ་བྱེད་པའི། །མཁས་མང་དགྱེས་པའི་ལེགས་བཤད་འདིར་འཆད་དོ། །མཆོད་པར་བརྗོད་པ་དང་བརྩམ་པར་དམ་བཅའ་བའི་ཀ་རི་ཀའི་ཕྲེང་བ་སྔོན་དུ་བཏང་ནས། དེ་ཡང་པད་དཀར་བཞད་པའི་ཐུགས་ལས་འཁྲུངས་པའི་འབྲུག་ལུགས་མགོན་པོ་དགོངས་འདུས་ཀྱི་དཀྱིལ་འཁོར་ཆེན་པོའི་ཐིག་དབྱེའི་རིམ་པ་རྣམས་འཆད་པར་བྱ་བ་ལ། དེ་ལ་ས་བཅད་གསུམ། དཀྱིལ་འཁོར། ལས་དཀྱིལ། དཀྱིལ་འཁོར་སྤྱི་ལ་ཕན་པའི་བསླབ་བྱ་བཤད་པའོ། །དང་པོ་ལ་གསུམ། ཐིག་དབྱེ། ཚོན་འབྱེད། ལྷ་མཚན་བཅས་བཤད་པའོ། །དང་པོ་ནི། སྟེགས་བུ་གྲུ་བཞི་ཁོད་སྙོམ་པའི་སྟེང་ནས་ཕྱོགས་བཞིར་ཚད་ནས་ལྟེ་བ་བཙལ་ཞིང་ཚངས་ཐིག་དང་པོ་གདབ། ལྟེ་བ་ཟླུམ་པོར་བསྐོར་བའི་ཚངས་ཟླུམ་འཕྲེད་སྟེང་ནས་ལྷོ་བྱང་གཉིས་སུ་ཐིག་ལམ་གྱི་བྱ་རྗེས་བཙལ་ནས་ཚངས་ཐིག་གཉིས་པ་གདབ། སྔ་ཚད་ཀྱི་གྲྭ་བཞིར་བྱ་རྗེས་བཙལ་ཞིང་ཟུར་ཐིག་གདབ་པས་ཐིག་ཆེན་བརྒྱད་གྲུབ། ཟུར་བཞི་བྱ་རྗེས་བཅས་དཀྱིལ་འཁོར་ཆེ་ཆུང་ཇི་ཙམ་འོས་པ་གྲུ་བཞིར་བཅད། གྲྭ་བཞིར་ཐང་གསུམ་བཅད་དེ་མཁོ་ཐིག་གང་བྱུང་རྣམས་སུ་རིམ་བཞིན་གདབ་པས་ཕྱོགས་རེར་རེ་མིག་དྲུག་ཅུ་རྩ་བཞི་ལྡན་པའི་བཅུ་དྲུག་ཆ་དབྱེ་གྲུབ། ཕྱོགས་བཞིའི་གསུམ་པ་བཞི་པའི་ཆ་ཆེན་མ་གཏོགས་བརྒྱད་པའི་སྟེང་དུ་ཆ་ཆེན་ཡོངས་རྫོགས་ལ་སྒོ་ཐིག་གི་ཆ་དབྱེ་ཨ་བྷ་ཡའི་རྒྱུད་ཐིག་གདབ། ཆ་ཆེན་དང་པོའི་ཕྱེད་དང་ཕྱེད་ཕྱེད་གདབ་པས་སྒོ་ཁང་དང་སྒོ་ཁྱུད། གཉིས་པ་ཆ་བཞི་བགོས་པས་སྒོ་ཁྱུད་མུན་པ་ཀ་བ་ཀ་རྒྱན། གསུམ་པ་བཞི་པ་བཞག་པས་ནང་ཁྱམས། ལྔ་པ་དབུས་དོར་མཐའ་གཉིས་གདབ་པས་རྩིག་པ་འདོད་སྣམ་ཕ་གུ། དྲུག་པ་ཕྱེད་དང་ཕྱི་ཕྱེད་གདབ་པས་གྲྭ་ཕྱེད་མདའ་ཡབ་པུ་ཤུ། བདུན་པ་བཞི་རུ་བགོས་པས་རྟ་བབས་རིམ་བཞི། བརྒྱད་པ་དབུས་དོར་མཐའ་གཉིས་གདབ་པདྨ་ཆོས་འཁོར་གདུགས་ཀྱི་གནས་སོ། །རྟ་བབ་སྣམ་བུ་བཞི་པ་ཆ་ཆེན་རེ་རེས་རིམ་བཞིན་ཐུང་། །གླང་བུར་སྐོར་ཚུལ་རྣམས་གཉིས་པའི་ཚངས་སྟེང་ནས་ཆ་ཕྲན་ཕྱེད་གཉིས་དོར་བས་དབུས་མ། གཡས་གཡོན་སྣམ་བུ་འོག་མའི་སྟེང་གི་ཚངས་ནས་ཆ་ཕྲན་གཉིས་དོར་སྟེ་ཆ་ཕྲན་གཅིག་བསྐོར་ཞིང་མུ་ཁྱུད་ཀྱང་ཆ་ཕྲན་རྩམ་བྱེད། གཡས་གཡོན་གྱི་རྡོ་རྭ་བསྐོར་ཚུལ་སྣམ་བུ་དང་པོའི་སྟེང་གི་ཚངས་ཐིག་ནས་ཆ་ཕྲན་གསུམ་དོར་ཞིང་ཀ་བརྒྱན་རྩེར་བཟུང་སྟེ་བསྐོར་བ་ནང་རྭ། སྣམ་བུ་གཉིས་པའི་སྟེང་གི་ཚངས་ནས་ཆ་ཕྲན་ཕྱེད་ལྔ་དོར་སྟེ་སྔ་ཚད་ཀྱིས་བསྐོར་བ་ཕྱི་རྭའོ། །སྐུ་དཀྱིལ་གྱི་ཆ་ཆེན་གཅིག་བགོས་པས། གསུང་དཀྱིལ་གྱི་ཆ་ཆེན་གཉིས་རེ། གསུང་དཀྱིལ་ཆ་ཆེན་གཅིག་བགོས་པས་ཐུགས་དཀྱིལ་གྱི་ཆ་ཆེན་གཉིས་ཡིན། གསུང་དཀྱིལ་གྱི་ཆ་ཆེན་བཞི་མ་རྫོགས་བར་དུ་སྔ་མའི་སྒོ་ཐིག་སོགས་ཀྱིས་གྲུབ་ཅིང་ལྔ་ནས་བརྒྱད་བར་སྐུ་དཀྱིལ། གསུམ་པ་བཞི་པའི་ཆ་ཆེན་གཉིས་བཞི་རུ་བསྒོས་པས་བཅུ་དྲུག་ཆ་དབྱེ་གྲུབ། སྒོ་ཐིག་གཉིས་པའི་དབུས་མ་མ་གཏོགས་ཡོངས་རྫོགས་གདབ། གླང་རྒྱབ་མིག་གསུམ་བསྐོར་ཚུལ་གོང་ལྟར་རྡོ་རྭ་མི་དགོས། གསུང་དཀྱིལ་གྱི་སྣམ་བུ་བཞི་པའི་སྟེང་ནས་སྐུ་དཀྱིལ་གྱི་ལྷ་ཁྱམས་བཅད་པས་གསུང་དཀྱིལ་གྲུབ་བོ། །ཐུགས་དཀྱིལ་ལ་བཅུ་དྲུག་ཆ་དབྱེ་དང་ཆ་ཆེན་གཉིས་པའི་དབུས་མའི་སྒོ་ཐིག་མ་གཏོགས་ཡོངས་རྫོགས་གདབ། ཐུགས་དཀྱིལ་གྱི་སྣམ་བུ་གོང་མ་ལས། གསུང་དཀྱིལ་གྱི་ལྷ་ཁྱམས་བཅད། གླང་བུར་དང་རྡོ་རྭ་གསུང་དཀྱིལ་ལྟར་བྱ། ཐུགས་དཀྱིལ་གྱི་ཆ་ཆེན་གཅིག་ནང་གི་ཀླད་ཁྱམས་སུ་བཞག དེ་ནང་གི་ཆ་ཆེན་གཅིག་ལ་ཕྱོགས་མཚམས་སུ་གྲུ་གླིང་བརྒྱད་བཅད་ཅིང་ཆ་ཕྲན་གྱི་མུ་ཁྱུད་ཀྱང་གྲུབ་པར་བྱ། གྲུ་གླིང་གི་བར་ཆོད་ཀྱི་མུ་ཁྱུད་བརྒྱད་ལ་ཆ་ཆེན་གཉིས་པའི་ཆ་ཕྲན་ནང་མ་བཅད། གྲུ་བཞི་དེ་ཆོད་ཀྱི་ཟླུམ་པོ་ཆ་ཕྲན་གྱི་མུ་ཁྱུད་བཅས་བསྐོར། ཟླུམ་པོ་དེ་ཚོད་ཀྱི་ཆོས་འབྱུང་ལ་ཟུར་གཉིས་སུ་བྱ་རྗེས་བཙལ་བ་དང་། མདུན་དུ་ཚངས་ཟླུམ་འཕྲད་པའི་སྟེང་དུ་བཟུང་སྟེ་ཆོས་འབྱུང་ཆ་ཕྲན་གྱི་མུ་ཁྱུད་ལྡན་པ་བཅས་པས་ཟླ་གམ་གསུམ་བཅས་གྲུབ། དེ་དབུས་པདྨ་ཟླུམ་བསྐོར་ལ་ཆ་ཕྲན་གྱི་མུ་ཁྱུད་ཅན་འདབ་བརྒྱད་ཀྱི་གྲུ་ཐིག་གདབ། དེ་ནང་གི་ཉི་གདན་ཆ་ཕྲན་གྱི་མུ་ཁྱུད་ལྡན་པ་བསྐོར་བས་ཁྱབ་པ་ཡིན་ནོ། །སྐུ་དཀྱིལ་ཕྱིའི་པད་རྭ་ཁོར་ཡུག་ཆ་ཕྱེད་དམ་ཆ་ཕྲན་གཉིས། དུར་ཁྲོད་ཆ་ཆེན་རྡོ་རྭ་ཆ་ཕྲན་མཚོན་རྭ་ཆ་ཕྲན་མེ་རི་ཆ་ཆེན་བཅས་ཟླུམ་བསྐོར་བྱའོ། །གཉིས་པ་ཚོན་འགྱེད་ལ། ལྟེ་བ་མཐིང་ཀ མུ་ཁྱུད་ལྗང་། པདྨ་འདབ་བརྒྱད་སྤྱི་ཁྱབ་ནི་ཕྱོགས་བཞི་དམར་པོ་མེ་རླུང་གཉིས་སེར་པོ། བདེན་བྲལ་ལྗང་ལ་དབང་ལྡན་སྔོན་པོ་ཡིན་ཀྱང་འདི་སྐབས་སུ་པདྨ་ཕྱོགས་མདོག་དང་མཚམས་མཛེས་ཚོན་དུ་བཞེད་པ་ལྟར་བྱ། ཆོས་འབྱུང་མཐིང་། ཟླ་གམ་དམར་པོ། མྱུ་ཁྱུད་སྔོན་པོ་ལ་རྡོ་རྗེ་དང་གྲི་ཁུག་གི་མཚན་མ་བཀོད། གླིང་ནང་རྣམས་ལྗང་། མུ་ཁྱུད་སྔོན་པོ་ལ་རལ་གྲི་མཚན་མ་ཁོར་ཡུག ཕྱི་ཁྱམས་དཀར་དམར་ཀླད་རིས། རྩིག་པ་ཕྱི་ནས་དཀར་སྔོན་དམར་བ། སྣམ་བུ་དམར་པོ། ཕ་གུ་སེར་པོ། མུན་ཁྱམས་ནག་པོ། དྲྭ་ཕྱེད་དཀར་པོ། ཤར་བུ་སྔོན་པོ། མདའ་ཡབ་དཀར་པོ། མུན་པ་ནག་པ་དྲྭ་ཕྱེད་ཅན། ཀ་བ་ཕྱོགས་མདོག་དང་ཀ་རྒྱན་ཕྱོགས་ལོག རྟ་བབས་དམར་སྔོན་ལྗང་སེར། གླ་གུར་གྱི་མུན་པར་དྲྭ་ཕྱེད་དང་དེའི་མུ་ཁྱུད་ལི་ཁྲི། གསུང་དཀྱིལ་གྱི་ལྷ་ཁྱམས་བཅད་ཚོན་སྔོན་པོ། ཁྱམས་ཕྱི་ནང་ལ་ཁྲག་རིས། རྩིག་པ་ཕྱི་ནས་དཀར་དམར་སྔོ་བ་མ་གཏོགས། ཐུགས་དཀྱིལ་ལྟར་བྱ། སྐུའི་ཁྱམས་ལྗང་སེར་ཞག་རིས་ཅན། ལྷ་ཁྱམས་ཕྱི་ནང་གི་བཅད་ཆེན་པོ་ལི་ཁྲི། རྩིག་པ་ཕྱི་ནས་དཀར་སེར་དམར་ལྗང་སྔོ་བ་ལས་གཞན་གོང་མཚུངས། རྭ་ཕྱོགས་མདོག ཕྱི་ཁྱམས་ལྗང་སྐྱ་པད་འདབ་སྣ་ཚོགས། དུར་ཁྲོད་བརྒྱད་གཞི་ནག་པོ་ཟླུམ་བསྐོར་ལ། ཐིག་ཆེན་བརྒྱད་རྩེར་ཤིང་ཆེན་བརྒྱད་ནི། ཤར་དུ་ཤྲཱི་སེར་པོ། ལྷོར་ཤིང་སྔོན་པོ། ནུབ་ཤིང་དམར། བྱང་ཤིང་ལྗང་། ཤར་ལྷོ་ཤིང་སེར། ལྷོ་ནུབ་ཏུ་ཤིང་སྔོན་དམར། ནུབ་བྱང་དུ་ཤིང་ལྗང་ཁུ། བྱང་ཤར་ཤིང་མདོག་སྣ་ཚོགས་བཅས་སོ། །ཤིང་དེ་དག་ལ་གནས་པའི་ཕྱོགས་སྐྱོང་བརྒྱད་ནི། ཤར་དུ་བརྒྱ་བྱིན་དཀར་པོ།⁽1763⁾རྡོ་རྗེ་བསྣམས་ཤིང་གླང་ཆེན་ཞོན། སེར་པོ། ལྷོར་གཤིན་རྗེ་ནག་པོ།⁽1763⁾བེ་ཅོན་འཛིན་ཅིང་མ་ཧེ་ཞོན། ནུབ་ཏུ་ཆུ་ལྷ་དཀར་པོ།⁽1763⁾སྦྲུལ་ཞགས་འཛིན་ཅིང་ཆུ་སྲིན་ཞོན། བྱང་དུ་གནོད་སྦྱིན་སེར་པོ།⁽1763⁾དབྱུག་པ་ཐོགས་ནས་རྟ་མཆོག་ཞོན། ཤར་ལྷོར་མེ་ལྷ་དམར་པོ།⁽1763⁾བགྲང་ཕྲེང་རིལ་བ་ར་སྐྱེས་ཞོན། ལྷོ་ནུབ་ཏུ་སྲིན་པོ་སྨུག་སྔོ་⁽1764⁾ནག⁽1763⁾རལ་གྲི་འཕྱར་ནས་རོ་ལངས་ཞོན། ནུབ་བྱང་དུ་རླུང་ལྷ་ལྗང་ཁུ།⁽1763⁾བ་དན་འཛིན་ཅིང་ཤ་བ་ཞོན། བྱང་ཤར་དུ་འབྱུང་པོ་དཀར་པོ་སྟེ་⁽1763⁾རྩེ་གསུམ་འཛིན་ཅིང་ཁྱུ་མཆོག་ཞོན། སོ་སོའི་ཡུམ་དང་བཅས་པ་⁽1763⁾མེ་ལྷ་མ་གཏོགས་གཡོན་པ་རྣམས། །ཐོད་པ་འཛིན་ཅིང་ཡུམ་ལ་འཁྱུད། ཚོན་སྤུངས་བྱས་ཀྱང་མི་འགལ། ཞིང་སྐྱོང་བརྒྱད་ནི་ཤར་དུ་ནག་པོ་མདོག་དཀར། ལྷོར་གཤིན་རྗེ་མདོག་⁽1763⁾སྔོ་ནག ནུབ་ཏུ་དྲག་ཆེན་མདོག་དམར། བྱང་དུ་དྲག་པོ་⁽1763⁾སེར་ལྗང་། ཤར་ལྷོར་དྲག་གཅིག་དམར། ལྷོ་ནུབ་ཏུ་མི་སྡུག་སྔོ་སྐྱ། ནུབ་བྱང་དུ་བཀའ་འདས་མདོག་ལྗང་། བྱང་ཤར་དུ་ལོག་འདྲེན་དུད་སྔོ་སྐྱ་⁽1764⁾ཁའོ། །སྤྲིན་བརྒྱད་ནི། ཤར་སྤྲིན་སྔོ།⁽1763⁾།སེར་སེར་དཀར་སྔོ་དམར་སྔོ་སེར།  དཀར་པོ་བཅས།  སེར། ལྷོ་སྤྲིན་སེར།⁽1763⁾སྔོ། ནུབ་སྤྲིན་ནག⁽1763⁾དཀར། བྱང་སྤྲིན་དཀར།⁽1763⁾སེར། ཡུམ་བཅས་སྦྲུལ་མཇུག་ཐལ་སྦྱར་ཅན། ཤར་དང་དབང་ལྡན་མས་རིམ་བཞིན། སེར་དཀར་དམར་ནག་སེར་སྔོ་དཀར། ཁྲ་དོང་ ? བཅས། དམར། ཤར་ལྷོ་དཀར་ནག ལྷོ་ནུབ་ཏུ་⁽1763⁾སྔོ་ཁམས་ནག ནུབ་བྱང་དུ་ནག་⁽1763⁾སྔོ་པོ། བྱང་ཤར་དུ་སྤྲིན་དཀར་པོ་བཅས་སོ། །དུར་ཁྲོད་ཀྱི་ཆས་བརྒྱད། དེ་དང་ཉེ་བའི་ཀླུ་ཆེན་བརྒྱད་ཀྱི་ཕྱོགས་བཞིར་དཀར་སེར་དམར་ལྗང་། མཚམས་བཞིར་ཤར་ལྷོ་ནས་བརྩམས་དམར་སྔོ་ལྗང་དང་དུད་ཁའོ།⁽1763⁾རི་བོ་བརྒྱད་ནི་ནག་པོ་སེར་གཉིས་སྔོན་པོ་མཚམས། སོ་སོར་མེ་ཆེན་འབར་བ་བརྒྱད། གཞན་ཡང་མེ་བརྒྱད། ཤར་དུ་ལྷ་བབས་མཆོད་རྟེན་སོགས་སྐུ་གདུང་ཆ་བརྒྱད། རྣལ་འབྱོར་བརྒྱད་ནི།⁽1763⁾ཕུག་པ་བརྒྱད་ནང་། ཤར་དུ་ཨིནྟྲ་བྷུ་ཏི་⁽1763⁾ཨིནྡྲ་བོ་དྷི་བཙུན་མོ་ཤར། །ཀུ་ཀུ་རི་པ་ཁྱི་བཅས་བྱང་། །པདྨ་བཛྲ་ཡུམ་བཅས་ནུབ། །ཀླུ་སྒྲུབ་སྙིང་པོ་དགེ་སློང་ལྷོ། །ཌོམ་བི་སྟག་ཞོན་ཤར་ལྷོ་སྟེ། །ལི་ཧི་ཉ་གསོལ་ལྷོ་ནུབ་མཚམས། །ནུབ་བྱང་དྲིལ་བུ་པ་ཡུམ་བཅས། །བྱང་ཤར་མདའ་བསྣུན་མདའ་གཞུ་འཛིན།།  སོགས་ནས་བརྩམས་ཏེ་གྲུབ་ཐོབ་རྣམས་ཀྱི་སྐུ་རྫོགས་པར་བྲི་བ་ལས་ཚོན་སྤུངས་བྱ་བའི་ཕྱག་ལེན་མེད་དོ། །གཞན་ཡང་རོ་ལངས་དང་རོ་ཕྱེད་པ་དང་། ཀེང་རུས་དང་། ཅེ་སྤྱང་དང་། བྱ་རྒོད་དང་། ཁྭ་ཏ་དང་། འུག་པ་དང་། གནོད་སྦྱིན་སྲིན་པོ་ཤ་ཟ་སོགས་དུར་ཁྲོད་ཀྱི་བཀོད་པས་མཛེས་པར་བྱ། མཚམས་རྣམས་སུ་ཚོན་གཞི་དཀར་པོ་ལ་ཆུ་རིས་སྔོན་པོ་བཅས་བྲིའོ། །ཞིབ་ཏུ་ཀུན་དགའ་བསྟན་འཛིན་གྱི་གསུང་གསང་མགོན་མང་ཐིག་དབྱེ་གསལ་བྱེད་མེ་ལོང་ལས་རྟོགས་པར་མཛོད། དེ་ཕྱིར་པད་འདབ་ལ་ཚོན་སྣ་ཚོགས། རྡོ་རྭ་སྔོན་པོའི་གཞི་ནག་ལ་རྡོ་རྗེ་སེར་པོའི་མཚན་མ་བཀོད་པ། མཚོན་རྭ་གཞི་དམར་ལ་མཚོན་ཆ་སྣ་ཚོགས་བྲིས་པ། མེར་གཞི་སྣ་ལྔ་ལ་བཟང་ཚོན་གྱི་མེ་རིས་བྲིས་པའི་མཐར་བཅད་ལ་ཚོན་དཀར་པོ་བྱ།⁽1763⁾རིར་རྩེར་མཆོད་རྟེན་བརྒྱད་པོ་ཡང་། །ལྷོ་ནག་ཤར་ལྷོ་དམར་ལྷོ་ནུབ། །ལྗང་ཁུ་གཞན་རྣམས་དཀར་པོའོ།། དེ་ཕྱིར་ཁྱམས་སམ་འབྱུང་དཀྱིལ་བྲི། འབྱུང་དཀྱིལ་དེར་མ་ཚུད་ན་ད་ལའི་འོག་ཏུ་སྟེང་ཆུང་ངུའི་ཁར་ཐིག་ཚོན་གདབ་སྟེ་བཀོད་པས་ཁྱབ་པ་ཡིན་ནོ། །གསུམ་པ་ལྷ་མཚན་འགོད་པ་ལ་ཉི་གདན་གྱི་དབུས་སུ་གཙོ་བོ་ཡབ་ཡུམ་གཡས་སུ་དབྱིངས་ཡུམ་དང་གཡོན་དུ་སྒྲོལ་ཡུམ་བཅས་མཐིང་ནག ཕྱོགས་བཞིའི་པད་མར་ཤར་ནས་བརྩམས་ཏེ་དཀར་སེར་དམར་ལྗང་གི་ལྷ་མོ་བཞི་བཀོད། མཚམས་བཞིའི་པད་མར་བུམ་པའི་ཁར་བདེ་སྐྱོང་གི་ཁར་ཀ་པཱ་ལ་བཅུད་ཀྱི་ཚུལ་ཅན། ཆོས་འབྱུང་གི་གཙོ་བོའི་མདུན་གྱི་གྲུར་ཧཱུྃ་མཛད། གཡས་ཀྱི་གྲུར་མྱུར་མཛད། གཡོན་ཀྱི་གྲུར་གསང་བའི་མགོན་པོ་བཅས་ནག་པོ། ཟླ་གམ་གསུམ་ལ་དེ་དག་གི་ཡུམ་གསུམ་ནི་མདུན་གཡས་སུ་མཁའ་འགྲོ་ནག་མོ། རྒྱབ་ཏུ་ཞི་བྱེད་དཀར་མོ། གཡོན་དུ་སྲུང་བྱེད་སེར་མོ་དང་བཅས་སོ། །བྱང་ཤར་ནས་བརྩམས་ཏེ་མཚམས་བཞིའི་གྲུ་བཞིར་ལས་མགོན་མཐིང་ནག་ལ་ཙཎྜིཀ་དམར་མོ་འཁྲིལ་བ། སྐུ་སྤྲུལ་ཚེ་བདག་མ་དང་ཤ་ཟ་མ། གསུང་སྤྲུལ་སྲོག་བདག་མ་དང་ཁྲག་འཐུང་མ། ཐུགས་སྤྲུལ་འཆི་བདག་མ་དང་རྩ་འཇིབ་མ་བཅས་མཐིང་ནག དེ་ཕྱོགས་མཚམས་ཀྱི་གྲུ་གླིང་བརྒྱད་ལ། ཤར་དུ་སྟག་ཞོན་ནག་པོ་ཡུམ་གཏུམ་མོ་ནག་མོ་འཁྱུད་པ། ཤར་ལྷོར་བེང་དམར་སྨུག་ལ་ཀུན་ཏུ་དགྱེས་མ་ནག་མོ་འཁྲིལ་བ། ལྷོར་ལེགས་ལྡན་མཐིང་ནག་ལ་ཀྲོ་དྷི་ཤྭ་རི་སྔོ་སྐྱ་འཁྱུད་པ་ལྷོ་ནུབ་ཏུ་མ་ནིང་ནག་པོ་ཡུམ་ཨུ་མ་དཀར་མོ་འཁྲིལ་བ། ནུབ་ཏུ་ཨ་གྷོ་ར་མཐིང་ནག་ལ་བཟློག་བྱེད་མ་ནག་མོ་འཁྱུད་པ། ནུབ་བྱང་དུ་རྡོ་རྗེ་ནག་པོ་ལ་ཡུམ་ཙཎྜི་ནག་མོ་འཁྲིལ་བ། བྱང་དུ་གྲི་གུག་ནག་པོར་དཔའ་མོ་མཐིང་ནག་འཁྱུད་པ། བྱང་ཤར་དུ་ཏྲག་ཤད་ནག་པོ་ལ་ཡུམ་སྲིན་མོ་དུང་སྐྱོང་ནག་མོ་འཁྲིལ་བ། བཅས་ལྷ་བསྐྱེད་ལྟར་འདིར་བཀོད་པའི་གོ་རིམ་མ་འཆོལ་པར་བྱའོ། །ཁ་གཅིག་གི་འདོད་གསོལ་ལྟར་དཀྱུས་སུ་བཀོད་པར་མཐོང་བ་ནི་འགལ་འཁྲུལ་གྱི་གནས་སོ། །སྐད་ཁྱམས་ཀྱི་སྒོ་མཚམས་བརྒྱད་ལ་ཤར་ནས་བརྩམས་སྟེ་ཕྱོགས་མཚམས་རིམ་པས་གཡས་བསྐོར་དུ་བྱ་རྒོད་གདོང་མ་སོགས་ནས་མཁའ་འགྲོ་བརྒྱད་པོ་མཐིང་ནག་ཏུ་འཁོད་པ་བཅས་ཐུགས་དཀྱིལ་གྱི་ལྷ་གནས་སོ། །གསུང་དཀྱིལ་གྱི་ལྷའི་མཚན་མ་འགོད་ཚུལ་ནི། ཀུན་མཁྱེན་པད་དཀར་ཞབས་ཀྱིས། གསུང་དཀྱིལ་གྱི་གྲྭ་ནང་མའི་ཤར་གྱི་གཡས་ནས་རིམ་པ་བཞིན་གསུངས་པ་དང་། དེ་བཞིན་རྗེ་བཙུན་ཀུན་དགའ་བསྟན་འཛིན་གྱི་ཞལ་ནས། གྲྭ་ནང་ཤར་གཡས་གཡོན་ནས་བཟུང་། །རིམ་པར་ཞིང་སྐྱོང་གཙོ་མོ་བརྒྱད། །ཡབ་བཅས་རེ་རེ་ཕོ་ཉ